जयपुर। (मोहम्मद अहमद ) प्रदेश में विधानसभा चुनाव कार्यक्रम की विधिवत घोषणा होने से पहले अंदरखाने नजारा दिलचस्प होता जा रहा है। स्थापित नेताओं को पूरी तरह नजरअंदाज कर अफसरशाही इस चुनाव में अपने आप को आजमाना चाह रही है। दोनों ही पार्टी से कई रिटायर्ड आईएएस और आईपीएस अफसरों ने चुनावी समर में उतरकर विधानसभा सीटों पर जाकर बाकायदा प्रचार प्रसार करना भी शुरू कर दिया है। दो आईपीएस अधिकारी तो वीआरएस तक की अर्जी लगा चुके है। जिससे ब्यूरोके्रसी में जबर्दस्त गर्माहट का माहौल है। अब यह तो समय बताएगा कि दोनों पार्टियां कितने आईएएस आईपीएस को टिकट देंगी।